﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Biserica Sfântul Nicolae vă invită, părinți și copii, să luați parte la ''SERBAREA DE CRĂCIUN'', care va avea loc duminică, 18 decembrie 2016, după Sfânta Liturghie PROGRAMUL LITURGIC IN SĂPTĂMÂNA 12 - 18 DECEMBRIE 2016 Miercuri 14 DECEMBRIE: ACATISTUL SFÂNTULUI ELEFTERIE – ora 6 00 PM Vineri 16 DECEMBRIE: PARACLISUL MAICII DOMNULUI – ora 6 00 PM Sâmbătă 17 DECEMBRIE : UTRENIE, SFÂNTA LITURGHIE ȘI PARASTAS – ora 8 30 AM VECERNIE – ora 6 00 PM Duminică 18 DECEMBRIE: UTRENIE ȘI SFÂNTA LITURGHIE – ora 8 30 AM SERBAREA DE CRĂCIUN A ȘCOLII DUMINICALE – ora 13 00 PM Preot Paroh Marius DanielmDumitrescu Z chemaț EVANGHELIA DIN DUMINICA A 28 - A DUPA RUSALII is-a Domnul pilda aceasta: Un om oarecare a făcut cină mare și a chemat pe mulți; și a trimis la ceasul cinei pe slujitorul său ca să spună celor chemați: Veniți, că, iată, toate sunt gata! Și au început toți, câte unul, să-și ceară iertare Cel dintâi i-a zis: Am cumpărat un ogor și trebuie să ies ca să-l văd; te rog, iartă-mă Și altul a zis: Cinci perechi de boi am cumpărat și mă duc să-i încerc; te rog, iartă-mă Al treilea a zis: Femeie mi-am luat și de aceea nu pot veni Și, întorcându-se, slujitorul a spus stăpânului său acestea Atunci, mâniindu-se, stăpânul casei a zis: Ieși îndată în piețele și ulițele cetății, și pe săraci și pe neputincioși, și pe orbi și pe șchiopi adu-i aici Și slujitorul a zis: Doamne, s-a făcut precum ai poruncit, și tot mai este loc Și a zis stăpânul către slujitor: Ieși la drumuri și la garduri și silește-i să intre, ca să mi se umple casa, căci zic vouă: Nici unul din bărbații aceia care au fost chemați nu va gusta din cina Mea (LUCA 14, 16 - 24) PEDAGOGIA ASCULTARII Auzim mereu: Suntem datori unii altora cu ascultarea În această ultimă scrisoare, vă cer să ascultați inima lor, a copiilor, mai întâi, înaintea inimii voastre Sunt tineri Inima lor bate mai iute și mai neadaptat la viață decât a noastră Vor să aibă duminicile lor? Faceți din celelalte zile posibile zile de întâlnire cu Dumnezeu pentru ei Surprindeți-i cu o lectură, un gând ori un sendviș mai altfel Nu trebuie să fiți cool cu orice chip, dar spuneți-le că vă place modul în care ei sunt pe val Ajutați-i să fie copiii voștri, nu copiii părinților voștri ori copiii din visurile voastre! Realismul pedagogiei participării la viața Bisericii începe cu realismul participării la viața de familie Nu, cititul Scripturii nu este interzis și nu necesită acordul părinților! Nici spălatul vaselor ori curățenia din cameră nu dăunează grav sănătății sufletești! Țineți casa caldă sufletește, chemați în ajutor sfinții și nu uitați să le propuneți tinerilor din casă un plan de viață cât mai aproape de ceea ce gândesc Lumea e fracturată de greutățile unor proiecte aiuristice, furată de peisajele de mucava ale scenei politice ori socio- economice Rugați-vă, să vă vadă! Dar mai ales rugați-vă când nu vă văd Iertați și cereți iertare când greșiți Dăruiți, oricât de mare ar fi oboseala de viață, zâmbetul încrezător în Dumnezeu Nu, copiii noștri nu sunt de vină pentru toanele șefilor noștri ori tensiunea socială în care ne tulburăm existența Nu! Ei nu sunt vinovaţi de larma apocaliptică a falselor credințe și nici de recrudescența sincretismelor ieftine Au o singură vină: aceea de a fi copii ori tineri Felix culpa, cum ar spune Fericitul Augustin Nu, nu de lecții de viață au nevoie, ci de viață, de viață propriu-zisă, cu bune și rele, cu suișuri și coborâșuri, cu lumini și umbre Oricât de sus ar zbura o aeronavă, nu ajunge la capătul călătoriei nici un pasager dacă aeronava nu aterizează Și știți foarte bine ce greu pare când ai senzația că nu mai aterizezi! Dacă „fratele nostru este viața noastră”, cum spune Sfântul Siluan Athonitul, copilul nostru nu poate deveni răul din viața noastră decât dacă ne încăpățânăm Așa cum ne încăpățânăm să alunecăm spre iad când raiul ne așteaptă, ne e ținta mai la îndemână Nu faceți din biserică punctul de tensionare al duminicii, ci spațiul participării cu bucurie! Fiţi limpezi și calzi, adevărați, ca să vă întăriți astfel în discernământul pedagogic! Sfântului Antonie cel Mare, marele Părinte al pustiei, i se datorează o serie de gânduri despre discernământ, unele extrem de actuale și de firesc aplicabile la educație: „Este o rânduială a lui Dumnezeu ca, pe măsură ce crește trupul, sufletul să se umple de minte, ca omul să poată alege dintre bine și rău ceea ce îi place Toate trupurile au suflet, nu însă și toate sufletele minte Căci mintea iubitoare de Dumnezeu vine la înțelepți, cuvioși, drepți, curați, buni, milostivi și binecinstitori Iar prezența minții se face omului ajutor spre Dumnezeu” (Învățături despre viața morală a oamenilor și despre buna purtare, 126, Filocalia 1, București, 2008, p 40) Or, în alt loc: „Sufletele care nu sunt ținute în frâu de rațiune și nu sunt cârmuite de minte, ca să sugrume, să stăpânească și să cârmuiască patimile lor, adică întristarea și plăcerea, se pierd ca dobitoacele cele necuvântătoare, rațiunea fiind târâtă de patimi ca vizitiul biruit de cai” (Idem 96, p 34) Să ținem vie preocuparea noastră pentru adusul copiilor la biserică, dar și mai vie dorința lor de a-L cunoaște pe Dumnezeu Cel în Treime slăvit! Nu ritmicitatea prezenței îi va face vii, ci viața ce li se transferă, li se transfuzionează cu fiecare prezență în biserică Cereți, aşadar, exigență la slujire, predică și cateheză! Lucrați pentru bucuria lui Hristos, învățați de la Sfântul Andrei Șaguna chemarea lui din urmă: „Nu vă sfădiți, aveți-vă bine!” E foarte important să nu transferați copiilor nici bârfa și nici atitudinile arogante întâlnite în comunitate, ci să-i deprindeți cu liniștea și meditația Dar pentru ca ei s-o dobândească, avem nevoie ca noi, maturii, să ne maturizăm în Hristos Să înțelegem că preotul nu este simplu prestator de servicii, ci și fratele nostru, obosit și responsabil, dar prezent acolo, la marginea spre cer a lumii, ca martor al Învierii Învierea trebuie să o mărturisim pentru ca dragostea noastră să fie deplină Nu încetați să rămâneți umani, calzi și aplecați spre nevoia celuilalt Și ei vă vor urma, vor ține să participe la bucuria Voastră Preot Constantin Necula